text: Mand dræbt i trafikuheld
  21 august 2014 kl. 12.03
  En 44-årig mand fra Sønderborg-området mistede torsdag morgen livet, da en bus kørte op bag i hans bil.
  Kort før klokken ni torsdag morgen mistede en 44-årig mand livet i en trafikulykke ved Ulkebøl nær Sønderborg. En bus kørte op i mandens bil bagfra, oplyser Syd-og Sønderjyllands Politi.
  Ulykken skete på Augustenborg Landevej, hvor den 44-årige mand fra lokalområdet holdt stille og ventede på at dreje ind ad en sidevej. Bussen overser, at manden har bremset ned, og kører derfor op i mandens bil.
  - Bilen bliver slynget rundt og lander i en grøft. Den 44-årige mand bliver dræbt i ulykken, siger vagtchef hos Syd- og Sønderjyllands Politi, Søren Strægaard, til TV SYD.
  Den 44-årige mand blev kørt på hospitalet, men lægerne kunne ikke redde hans liv.
  Det er endnu uvist, hvorfor buschaufføren angiveligt overså den 44-årige bil.
  